Miinalaiva Pohjanmaa

Miinalaiva Pohjanmaa oli Suomen merivoimien vuonna 1979 valmistunut jäissäkulkukykyinen lippulaiva, joka toimi koululaivana vuodesta 1982 vuoteen 2013. Se on nykyisin siviilikäytössä merenmittaustehtävissä nimellä M/S Pohjanmeri. Kriisiaikana laivan tehtävänä oli toimia johtoaluksena ja miinalaivana.

 Valmistus 
Vuoden 1976 laivastosuunnitelma sisälsi koululaivan hankinnan, millä korvattaisiin palveluksesta poistuva Matti Kurki. Suunnitelman mukaan aluksen tuli olla myös miinalaiva. Alus tilattiin Wärtsilän Helsingin telakalta, missä köli laskettiin toukokuussa 1978. Alus laskettiin vesille 22. elokuuta 1978Gardiner 1995 s. 94 ja valmistui 1979. Se kastettiin ja luovutettiin 6. kesäkuuta 1979 Hietalahdessa. Suomen laivasto 1969-2003 s. 167 Alus otettiin palvelukseen kaksi päivää myöhemmin.

Propulsiojärjestelmänä on kaksi Wärtsilä Vasa 16V22 -dieselmoottoria. Aluksen toimintamatka on 3 500 meripeninkulmaa.

 Palvelus 
Vuodesta 1982 se toimi merivoimien koululaivana ja teki vuosittain pitkän koulutuspurjehduksen Suomen Joutsenen ja Matti Kurjen perinteitä noudattaen. Aluksen nimi periytyy 1770-luvun saaristolaivaston Pohjanmaa-luokastaMiinalaiva Pohjanmaa .

Alus uudistettiin täysin vuosina 1996–1998, jolloin muun muassa vanha 120 millimetrin keulatykki vaihdettiin 57 millimetrin automaattitykkiin. Aluksen merenkulkujärjestelmät yhdistivät merenkulkututkat sekä ECDIS- ja AIS-järjestelmät saumattomasti yhteen navigoinnin tueksi, jolloin saadaan kattavaa meritilannekuvaa. Aluksen miinoitusjärjestelmä mahdollisti hyvin tarkan, lähes automaattisen miinoituksen.

Vuonna 2011 Pohjanmaa osallistui Euroopan unionin merirosvouden vastaiseen Atalanta-operaatioon Adeninlahdella tehtävänään suojella ruokakuljetuksia.Kansainväliset kokemukset hyödyksi Atalanta-operaatiossaPuolustusvoimat. 17.9.2010.  Se saapui alueelle 1. helmikuuta.Pohjanmaan ensimmäinen viikko Adeninlahdella on ollut kiireinenHelsingin Sanomat. 6.2.2011.  

Pohjanmaa pysäytti 6. huhtikuuta 2011 aluksen, jota epäiltiin merirosvojen emälaivaksi. Alus pysähtyi vasta, kun sen eteen ammuttiin varoituslaukauksia. Laivalta löytyi aseita ja merirosvoukseen liittyvää materiaalia. Laivan 18 miehistönjäsentä vangittiin.Miinalaiva Pohjanmaa otti kiinni merirosvoudesta epäiltyjä Arabianmerellä Yle Uutiset. 6.4.2011. Viitattu 6.4.2011. Merirosvoalus räjäytettiin ja upotettiin kolme päivää myöhemmin.Miinalaiva Pohjanmaa upotti merirosvouksesta epäiltyjen aluksen Yle Uutiset. 9.4.2011. Viitattu 20.7.2016.

Syksyllä 2013 Hämeenmaa siirrettiin Pansiosta Upinniemeen korvaamaan Pohjanmaan, joka jäi Upinniemeen odottamaan lopullista kohtaloaan. Pohjanmaa laitettiin myyntiin ja poistettiin palveluksesta 2015. Merivoimien komentajan kontra-amiraali Veli-Jukka Pennalan mukaan suunnitelmana oli, että mikäli sopivaa ostajaa ei löydy, se joko romutetaan tai museoidaan.Nurmi, Eero: Merivoimien komentaja: Miinalaiva Pohjanmaa myynnissä. Yle Uutiset. 9.7.2013. Viitattu 10.7.2013.

 Palveluksen jälkeen 
Laivaa suunniteltiin jo romutettavaksi, kun sopivaa ostajaa ei ensin löytynyt, mutta lopulta sen ostajaksi löytyi valtion omistama Meritaito Oy, jolla on käyttöä sille merenmittaustehtävissä. Sen olisi ollut halukas ostamaan myös turkulainen meripalveluyritys Alfons Håkans, mutta tarjousta ei hyväksytty, koska yritys ei osannut sanoa tarkkaa käyttötarkoitusta. Sitä ei myöskään haluttu museoida, sillä museoinnin kustannukset olisivat tulleet liian kalliiksi.

Kesällä 2016 Meritaito Oy maalasi aluksen siviiliväreihin Perniössä Teijon telakalla. Alukseen myös asennettiin mittalaitteita ja se nimettiin uudelleen Pohjanmereksi. Aiemmin aluksesta oli purettu tykit ja muu sotilasmateriaali Upinniemessä. 

 Päälliköitä 

 komentajakapteeni Martti Reunanen 1979
 komentajakapteeni Jorma Martikainen 1979–1982
 komentajakapteeni Risto Villikari 1982-1983
 komentajakapteeni Esko Illi 1984–1986
 komentajakapteeni Seppo Sarelius 1986–1987
 komentajakapteeni Matti Mäkinen 1987–1990
 komentajakapteeni Hans Holmström 1990–1992
 komentajakapteeni Hannu Karnaranta 1992–1994

 komentajakapteeni Risto Haimila 1994-1997
 komentajakapteeni Jukka Wäänänen 1997–1999
 komentajakapteeni Timo Ståhlhammar 2000–2001
 komentajakapteeni Ari Kallio 2002–2004
 komentajakapteeni Simo Laine 2005–2007
 komentajakapteeni/komentaja Jon von Weissenberg 2007–2010
 komentajakapteeni Mika Raunu (s. 1972, aluksen 15. päällikkö)Pohjanmaan koulutuspurjehdukset (yksityishenkilön sivu) 2010–2015

Lähteet



 Viitteet 

 Aiheesta muualla 

 Merivoimat: Miinalaiva Pohjanmaa, Koulutuspurjehdus 2005, linkkejä tietoihin 
 Merivoimat: Miinalaiva Pohjanmaa – Koulutuspurjehdus 2006 
 Miinalaiva Pohjanmaa, fregatti Matti Kurki ja fregatti Suomen Joutsen 
 Yle Elävä arkisto: Miinalaiva Pohjanmaa merireittien turvaajana ja merirosvojahdissa

Luokka:Seulonnan keskeiset artikkelit
Luokka:Suomen merivoimien miinalaivat
Luokka:Merenmittausalukset